Ikoyi itace unguwa mafi tsada a Lagos, dake a karamar hukumar Eti-Osa. Yana nan daga arewa maso gabacin Obalende kuma yana daura da Lagos Island daga yamma, kuma a bakin tafkin Legas . Unguwar ta shahara da mashahuran masu kudi na Najeriya, Ikoyi na daya daga cikin unguwannin da sukafi kowacce tara attajirai a cikin Najeriya. Asalin yankunan da suka hada Ikoyi sun faro ne daga tsibirin Legas, har sai da magudanar ruwa na MacGregor ya raba shi da shi, ƙaramin magudanar ruwa da gwamnatin mulkin mallaka ta Burtaniya ta haƙa. Yanzu an gina wannan magudanar ruwa ko kuma an cika shi ta yadda tsibirin ya sake hadewa da tsibirin Legas. An kira ta a cikin kalmomin wulakanci kamar " tsaunin Beverly ta wurin talakawa" ko Belgravia na Legas. A lokacin zamanin mulkin mallaka, an gina tsibirin don turawan Birtaniya sannan kuma har yanzu akwai manyan gidaje a aka gina tun mulkin mallaka tsakanin 1900 da 1950. A cikin shekarun 1950, an amshe filaye masu fadineka 250 daga yankin Kudu maso Yamma Ikoyi da Obalende. Haka kuma shirin ya kai ga sake gina hanyar da za ta hada Onikan da titin Bourdillon.